Når der er officiel åbning af den nye havneplads mellem Navitas og Dokk1 i Aarhus er alle inviterede.

Det sker den 24. august fra klokken 13.00 til 23.00

Håbet er, at de bynære havnearealer fremover bliver et møde- og aktivitetssted.

Læs også Dronningen: Dokk1 spærrer for byen

På dagen kommer der til at stå sport, mad og musik på programmet.

Blandt andet vil Flying Superkids og VIKs Gymnastikbørn optræde, ligesom man kan prøve kræfter mod nogle af spillerne fra basketballholdet Bakken Bears.

Læs også Vandfald og blomsterhaver: Aarhus Festuges program er klar

Åbningen af havnearealet sker dagen før åbningen af Aarhus Festuge.

- De nye havnepladser, og området omkring Aarhus Ø i det hele taget, er en spændende del af udviklingen i byen. Det vil vi gerne være med til at fejre og på den måde tage forskud på Festugen, hvor vi med mange spændende arkitekturprojekter i år forsøger at bygge bro mellem den gamle og den nye havn. Det kan vi jo passende tage hul på med denne festdag for hele byen, siger direktør for Aarhus Festuge, Rikke Øxner i en pressemeddelelse.